# Tallinna Jahtklubi juhatuse koosoleku protokoll

### 20. jaanuaril 2015, Tallinnas, Vanasadamas

Koosoleku algus kell 17.30

Koosolekul osalesid: M. Mets, A.Tetsmann, A. Jegers, E. Mats, K. Peek, V.Pedosk

Puudusid: A. Karu, R. Kütt, J. Käo, A. Poksi

Koosolekut juhatas E. Mats, protokollis A.Tetsmann

Päevakord.

1. Tallinna Jahtklubi üldkoosoleku korraldamisest

2. Tallinna Jahtklubi liikmete avalduste läbivaatamine

3. Purjetamiskooli õpilaste klubi noorliikmelisuse küsimus

4. 1. poolaasta juhatuse koosolekute ja hooaja avamise kuupäevade määramine

1. Informatsiooni andis E. Mats.

Otsus: Üldkoosolek toimub 12. märtsil algusega kell 18.00 Amserv ruumides aadressil Pärnu maantee 232. Saata vastav informatsioon klubi liikmetele.

2. Klubi liikmed Margus Reinsalu ja Andres Saar on esitanud avalduse klubi liikmeskonnast välja astuda.

Otsus: Avaldused rahuldada

3. Arutati purjetamiskooli õpilaste klubi noorliikmeks olemist. Teistes Eesti purjetamiskoolides kuuluvad õpilased noorliikmetena ka klubisse. Toetati üksmeelselt ettepanekut, et see oleks nii ka Tallinna Jahtklubis.

Otsus: Purjetamiskooli õpilaseks olemise tingimuseks on noorliikmeks astumine. Noorliikme liikmemaksuks määrata 5 eurot. Täisliikmeks astunud noorliikmetel vanuses 20 kuni 23 aastat määrata liikmemaksuks 10 eurot. Liikmemaksu määrasid rakendatakse alates 01.01.2016

4. Otsus:

Juhatuse koosolekud toimuvad 12. märtsil ja 14. aprillil.

Hooaja avamine toimub Lohusalu Sadamas 22. mail kell 18.00

Koosolek lõppes kell 18.45

Koosoleku juhataja E. Mats Protokollija A. Tetsmann